CELEX: E2013P0017
Language: sl
Date: 2013-07-10 00:00:00
Title: Tožba Nadzornega organa Efte proti Islandiji, vložena 10. julija 2013 (Zadeva E-17/13)

10.10.2013   
            
            
               SL
            
            
               Uradni list Evropske unije
            
            
               C 294/6
            
         Tožba Nadzornega organa Efte proti Islandiji, vložena 10. julija 2013
   (Zadeva E-17/13)
   2013/C 294/06
   Nadzorni organ Efte, ki ga zastopata Xavier Lewis in Clémence Perrin, zastopnika Nadzornega organa Efte, 35 Rue Belliard, 1040 Bruselj, Belgium je 10. julija 2013 na Sodišču Efte vložil tožbo proti Islandiji.
   Nadzorni organ Efte Sodišču Efte predlaga, naj:
   
               1.
            
            
               ugotovi, da Islandija s tem, ko v predvidenem roku (i) ni sprejela vseh ukrepov, potrebnih za izvajanje člena 2 akta iz prve alinee točke 16b Priloge IX k Sporazumu o evropskem gospodarskem prostoru in prve alinee točke 4 Priloge XII k Sporazumu EGP (Direktiva 2009/44/ES Evropskega Parlamenta in Sveta z dne 6. maja 2009 o spremembi Direktive 98/26/ES o dokončnosti poravnave pri plačilih in sistemih poravnave vrednostnih papirjev in Direktive 2002/47/ES o dogovorih o finančnem zavarovanju glede povezanih sistemov in bančnih posojil), kakor je bil prilagojen Sporazumu s Protokolom 1 k Sporazumu, ali (ii) o takih ukrepih obvestila Nadzorni organ Efte, ni izpolnila svojih obveznosti iz člena 7 Sporazuma EGP;
            
         
               2.
            
            
               Islandiji naloži plačilo stroškov postopka.
            
         Pravna podlaga in dejansko stanje ter navedeni tožbeni razlogi:
   
               —
            
            
               Ta tožba Nadzornega organa Efte se nanaša na to, da se Islandija najpozneje do 12. novembra 2012 ni uskladila z obrazloženim mnenjem, ki ga je 12. septembra 2012 podal Nadzorni organ Efte, namreč da Islandija v svojo nacionalno zakonodajo ni prenesla člena 2 Direktive 2009/44/ES Evropskega Parlamenta in Sveta z dne 6. maja 2009 o spremembi Direktive 98/26/ES o dokončnosti poravnave pri plačilih in sistemih poravnave vrednostnih papirjev in Direktive 2002/47/ES o dogovorih o finančnem zavarovanju glede povezanih sistemov in bančnih posojil (akt) iz prve alinee točke 16b Priloge IX k Sporazumu o evropskem gospodarskem prostoru in prve alinee točke 4 Priloge XII k Sporazumu EGP, kakor je bila prilagojena Sporazumu s Protokolom 1 k Sporazumu.
            
         
               —
            
            
               Nadzorni organ Efte ugotavlja, da Islandija ni ugovarjala dejstvu, da z izvajanjem člena 2 navedenega akta še vedno zamuja. Nadzorni organ Efte zato ugotavlja, da Islandija s tem, ko v predpisanem roku ni sprejela ukrepov, ki so nujni za izvajanje člena 2 navedenega akta, oziroma ko ga o takih ukrepih ni obvestila, ni izpolnila svojih obveznosti iz člena 3 navedenega akta in člena 7 Sporazuma EGP.